দুবাইয়ে ৩ ভারতীয়র উপর হামলা পাকিস্তানি আততায়ীর, মৃত ২

ওয়েব ডেস্ক: দুবাইয়ে (Dubai) কর্মসূত্রে থাকা তিন ভারতীয়র (Indian) উপর প্রাণঘাতী হামলা। অভিযোগ, গত ১১ এপ্রিল দুবাইয়ের একটি বেকারিতে কাজ করার সময় এক পাকিস্তানি নাগরিক (Pakistani) তলোয়ার হাতে প্রবেশ করে এবং তিন ভারতীয়ের উপর হামলা চালায়। এই মর্মান্তিক ঘটনায় দু’জন ইতিমধ্যে প্রাণ হারিয়েছেন। অন্যদিকে গুরুতর আহত অবস্থায় তৃতীয় ব্যক্তি বর্তমানে দুবাইয়ের এক হাসপাতালে চিকিৎসাধীন।

এই ঘটনায় মৃত দু’জন তেলঙ্গানার বাসিন্দা বলে জানা গিয়েছে। তাঁদের মধ্যে একজন, নির্মল জেলার অষ্টাপুর প্রেমসাগর বিগত পাঁচ-ছয় বছর ধরে ওই বেকারিতে কর্মরত ছিলেন। তিনি স্ত্রী ও দুই সন্তানকে নিয়ে দুবাইয়ে থাকতেন। পরিবারের তরফে ইতিমধ্যেই ভারত সরকারকে দেহ ফিরিয়ে আনার আবেদন জানানো হয়েছে। পাশাপাশি আর্থিক সাহায্যেরও আর্জিও জানানো

আরও পড়ুন: হার্ভার্ড-কে ‘উগ্র বামপন্থীদের আশ্রয়স্থল’ বলে নিশানা ট্রাম্পের

মৃতের পরিবারের অভিযোগ, হামলাকারী ব্যক্তি ধর্মীয় স্লোগান দিতে দিতে বেকারিতে প্রবেশ করেন এবং আচমকাই তলোয়ার দিয়ে হামলা চালান। ইতিমধ্যে ঘটনাটি ঘিরে উদ্বেগ প্রকাশ করেছেন কেন্দ্রীয় মন্ত্রী কিশান রেড্ডি। তিনি জানিয়েছেন, বিদেশমন্ত্রী এস জয়শঙ্করের সঙ্গে এই বিষয়ে আলোচনা চলছে এবং ক্ষতিগ্রস্ত পরিবারগুলিকে প্রয়োজনীয় সবরকম সাহায্য করার আশ্বাস দেওয়া হয়েছে।

তবে এই হামলার আসল উদ্দেশ্য এখনও স্পষ্ট নয়। কেন্দ্রীয় স্বরাষ্ট্র প্রতিমন্ত্রী বান্দি সঞ্জয় কুমার জানিয়েছেন, বিষয়টি নিয়ে দুবাই পুলিশের সঙ্গে যোগাযোগ রাখা হচ্ছে এবং দোষীর বিরুদ্ধে উপযুক্ত ব্যবস্থা নেওয়ার দাবি জানানো হয়েছে। বিদেশ মন্ত্রকও পরিস্থিতির উপর সতর্ক নজর রাখছে বলে জানা গিয়েছে।