এশিয়া কাপের সূচিতে পরিবর্তন, পিছিয়ে গেল ভারত-পাক ম্যাচ!

ওয়েব ডেস্ক : ৯ সেপ্টেম্বর থেকে শুরু হচ্ছে এশিয়া কাপ (Asia Cup)। এই টুর্নামেন্ট খেলতে কিছুদিন পরেই দুবাই (Dubai) যাবে টিম ইন্ডিয়া (Team India)। তার আগে প্রস্তুতি হিসাবে পাকিস্তান, আফগানিস্তান ও UAE খেলবে ত্রিদেশীয় সিরিজ। কিন্তু এর মাঝেই বড় পরিবর্ত হল এশিয়া কাপের সূচিতে! ১৯টি ম্যাচের মধ্যে পিছিয়ে গেল ১৮টি ম্যাচ।

জানা যাচ্ছে, এশিয়া কাপ (Asia Cup) যখন খেলা হবে সেই সময় প্রচন্ড গরম থাকবে দুবাইতে। ৪০ ডিগ্রির উপরে ঘোরাফেরা করবে তাপমাত্রা। সন্ধ্যাবেলাতেও থাকবে একই অবস্থা। ফলে অসুস্থ হয়ে পড়তে পারেন ক্রিকেটাররা। সেই কারণে ম্যাচ শুরুর সময় পিছিয়ে দেওয়ার জন্য অংশগ্রহণকারী দেশগুলির ক্রিকেট বোর্ডের তরফে আবেদন করা হয়েছিল। সম্প্রচারকারীদেরকেও একই অনুরোধ করা হয়েছিল। জানা যাচ্ছে, তাতে রাজি হয়েছে এশিয়া কাপের আয়োজোকরা।

আরও খবর : রাজস্থানের হেড কোচের পদ থেকে ইস্তফা রাহুল দ্রাবিড়ের! কেন?

ফলে ১৯টি মধ্যে ১৮টি ম্যাচের সময় পিছিয়ে গিয়েছে ৩০ মিনিট। আগের সূচীতে ম্যাচ সাড়ে ৬ টা থেকে শুরু হওয়ার কথা থাকলেও, সেই সময় এখন পিছিয়ে হয়েছে ৭ টা। ভারতীয় সময়ে এই ম্যাচ দর্শকরা দেখতে পারবেন রাত ৮টার সময়। ফলে ১৪ সেপ্টেম্বর ভারত-পাকিস্তানের ম্যাচও (India-Pakistan Match) শুরু হবে রাত ৮ টায়। ফাইনালও একই সময় শুরু হবে বলে খবর।

তবে অন্যান্য ম্যাচের সময়সূচী পরিবর্তন করা হলেও, আগামী ১৫ সেপ্টেম্বর ওমান বনাম UAE-র ম্যাচের সময় পরিবর্তন করা হয়নি। সেই ম্যাচ বিকেল ৪টে থেকেই শুরু হবে। ভারতীয় সময় বিকেল ৫টা থেকে এই ম্যাচ দেখা যাবে।